Ulterior, numeroase aranjamente adaptează  Imnul Regal la sonorități orchestrale (George  Enescu în primul său opus, Poema Română, piesă  simfonică pe care cenzorii comuniști au scurtato  tocmai din această cauză) și la diverse alte versiuni  pentru voci (egale sau mixte, potrivite pentru  școli și coruri de amatori, coruri bărbătești pentru  parade militare etc.). 
 Pe parcursul deceniilor următoare, diverși  muzicieni continuă să modeleze discret Imnul  Regal ; există, de pildă, o transcripție a compozitorului  Sabin Drăgoi, bine lucrată componistic în sensul  unei armonizări mai elaborate, cu multe cromatisme  și comentarii polifonice care vin să diversifice  în a treia strofă muzicală scriitura preponderent  omofonă.